लिपोप्रोटीन भी दो तरह के होते हैं। पहला, कम घनत्व वाला लिपोप्रोटीन जिसे LDL या खराब कोलेस्ट्रॉल भी कहा जाता है। दूसरा है, उच्च घनत्व वाला लिपोप्रोटीन यानी HDL जिसे अच्छा कोलेस्ट्रॉल भी कहा जाता है। अगर HDL की मात्रा बहुत कम हो जाए या LDL की मात्रा अधिक हो जाए तो वह धमनियों में जम सकता है और रक्‍त प्रवाह में रुकावट पैदा कर सकता है। इससे हृदय संबंधी गंभीर समस्याएं पैदा हो सकती हैं, जैसे दिल का दौरा या स्ट्रोक। यह समस्‍या किसी भी उम्र के व्‍यक्ति में हो सकती है।